ปรับมุมมองของคุณ เปลี่ยนวิธีที่คุณสื่อสารกับตนเอง จัดการความสัมพันธ์
ชีวิตคนเราต้องมีการประนีประนอมบ้าง การที่เราปรารถนาความสมบูรณ์ หมายความว่า เราจะพบกับความพลาดหวังเสมอ การจะก้าวข้ามความเป็นอุดมคติเช่นนี้ ต้องเริ่มจากการปรับมาตรฐานของคุณเสีย คุณตั้งมาตรฐานให้กับตัวเองไว้สูงกว่าที่ตั้งไว้ให้ผู้อื่นหรือไม่ อะไรที่คุณคาดหวังจากผู้อื่นเมื่อตกอยู่ในสถานการณ์หนึ่งๆ หากคุณรับได้กับวิธีที่ผู้อื่นรับมือกับปัญหานั้นๆ คุณก็ควรให้คุณค่าตนเองบ้างเช่นกัน เลือกทำสิ่งที่คุณอาจไม่ถนัดนัก เช่น ปีนหน้าผา ตีปิงปอง หรือวาดภาพ ยอมให้ตัวเองทำผลงานออกมาได้ไม่ดีบ้าง พยายามหาความสุขจากกิจกรรมที่คุณไม่ได้เก่งโดดเด่นโดยธรรมชาติ สิ่งนี้จะช่วยเปิดประตูสู่โอกาสใหม่ๆ ช่วยให้คุณปล่อยวางจากความสมบูรณ์แบบ และที่สุดแล้ว มันจะช่วยปรับทัศนคติในการมองโลกของคุณด้วย ใช้เวลาสักครู่เพื่อหายใจ พยายามอย่าใช้ชีวิตรีบเร่งจนตนเองตามไม่ทัน สนใจความคิดคนอื่นให้น้อยลง และสนใจสิ่งที่อยู่ตรงหน้าคุณให้มาก ละเลียดรสชาติอาหาร มองออกนอกหน้าต่าง เวลาที่เราพยายามที่จะเก็บเกี่ยวทุกขณะของเรา เหตุการณ์ต่างๆ เหล่านั้นจะกลายมาเป็นความทรงจำที่หอมหวานมากกว่าที่เคย เป็นไปได้ว่า คุณแบกเอาสิ่งที่คุณคิดว่า “สมควร” และ “น่าจะ” ไว้กับตัว ข้อจำกัดเหล่านี้อาจสร้างความรู้สึกผิด กระวนกระวาย หรือทำให้คุณด่วนตัดสินอะไรต่ออะไร เมื่อคุณนำความคิดเหล่านี้มาใช้กับตัวคุณเอง คุณก็ได้ปิดกั้นตัวเองจากสิ่งที่อาจสร้างความสุขให้กับตนเอง เมื่อคุณใช้กฎเกณฑ์เหล่านี้กับคนอื่นๆ ก็อาจกลายเป็นว่า คุณไประรานคนอื่น หรือกลายเป็นคนบ้าบอไปได้ ให้คุณปล่อยวางกฏเกณฑ์ชีวิตทั้งหลายที่ไม่ช่วยให้ชีวิตดีขึ้นเสีย เวลาที่คุณไม่จริงจังกับทุกสิ่งทุกอย่างจนเกินไป คุณจะรับมือกับสถานการณ์ทุกรูปแบบได้ดียิ่งขึ้น เรื่องขำขันสามารถสร้างช่วงเวลาดีๆ ให้สนุกสนานยิ่งขึ้นไปอีก หรือทำให้เราอดทนกับช่วงเวลาที่ชวนเศร้า ชวนเครียดได้มากขึ้นอีกหน่อย   เล่นมุกตลก วิ่งเล่น มองหาสิ่งขบขันในชีวิตแต่ละวัน หลายครั้งที่เราใช้ชีวิตตามหาสิ่งที่อยู่ตรงหน้าเรา เราไล่ตามความฝันที่จะมีเงิน มีเกียรติ ทั้งที่สิ่งที่เราต้องการที่แท้จริง คือ ความสบายใจ และการยอมรับ แทนที่จะมัวแต่สนใจว่า สิ่งที่คุณคิดว่าตนเองต้องการคืออะไร ให้ใช้เวลาชั่วครู่ ยินดีกับสิ่งที่คุณมีอยู่แล้ว ให้ความสนใจกับสุขภาพที่ดีของคุณ ความสำเร็จที่เพิ่งเกิดขึ้น หรือแค่การได้ลืมตาตื่นขึ้นมาอีกครั้งเมื่อเช้านี้ คุณอาจบ่อนทำลายตนเองด้วยความคิดแย่ๆ โดยไม่รู้ตัว ให้คุณเริ่มต้นง่ายๆ ด้วยการรับรู้ถึงความคิดด้านลบ และรู้ว่ามันมีอาจจะผลต่อคุณอย่างไรได้บ้าง รูปแบบความคิดด้านลบที่พบทั่วไป ได้แก่:  การกรองหรือลดทอนความคิดดีๆ ลง ส่วนสิ่งไม่ดีๆ กลับไปขยายมันขึ้น การมองโลกสุดโต่ง หรือการมองแต่ด้านดีหรือไม่ดีด้านใดด้านหนึ่ง โดยไม่มีคำนึงถึงส่วนที่อยู่ตรงกลาง การมองว่าทุกสิ่งคือหายนะ หรือการจินตนาการถึงสถานการณ์ที่แย่ที่สุดที่อาจเกิดขึ้น ด้วยการฝึกฝนเล็กๆ น้อยๆ คุณก็สามารถเรียนรู้ที่จะเปลี่ยนความคิดของตนได้ เริ่มด้วยกฎง่ายๆ แค่ข้อเดียว: อย่านำคำพูดที่ปกติคุณจะไม่ใช้กับเพื่อนมาใช้กับตนเอง อย่าใจร้ายกับตัวเอง ให้กำลังใจตนเองแบบที่คุณให้กำลังใจเพื่อนของคุณ มันเป็นความคิดที่ไม่ถูกต้องที่ว่า คนจะมองโลกในแง่ดีหรือมองโลกในแง่ร้าย ล้วนเป็นไปตามธรรมชาติแต่ละคน ในความเป็นจริง การมองโลกในแง่ดีเกิดได้เพราะการฝึกฝน จงพยายามเจาะจงเลือกมองสิ่งดีๆ แทนที่จะคิดว่า "ฉันไม่เคยทำสิ่งนี้มาก่อน" ให้บอกตัวเองว่า "นี่เป็นโอกาสดีที่จะได้เรียนรู้อะไรใหม่ๆ" เราต่างมีเสียงในใจที่มักจะวิพากษ์วิจารณ์หรือตั้งคำถามกับตัวเราเอง เสียงนี้อาจพูดว่า เราไม่ดีพอ ไม่เก่งพอ หรือไม่ควรค่าแก่ความรักของใคร ความคิดเหล่านี้อาจเกิดขึ้นเพื่อปกป้องเราจากความผิดหวังหรือการอกหัก แต่ที่จริงแล้ว มันไม่ได้ให้อะไรนอกจากคอยฉุดรั้งคุณเอาไว้ เมื่อไหร่ที่เสียงวิจารณ์ในใจดังขึ้น ให้คุณถามคำถามเหล่านี้กับตัวเอง  ความคิดพวกนี้มันเป็นเรื่องจริงจริงๆหรือ เป็นไปได้หรือไม่ว่า ความคิดเหล่านี้มัน "ไม่จริง" แล้วฉันยอมรับได้หรือไม่ว่าสิ่งที่คิดอาจจะไม่จริงก็ได้ ฉันรับรู้ถึงความเป็นไปได้ที่ว่า จริงๆ แล้วฉันดีพอ เก่งพอ และมีค่าพอหรือไม่ หากความรู้สึกผิด ความเจ็บปวด หรือความเสียใจกับเหตุการณ์ในอดีตต่างทำให้คุณรู้สึกแย่ คุณสามารถทำบางสิ่งที่จะช่วยปลดปล่อยความรู้สึกเหล่านั้นออกมาได้  ตั้งใจแน่วแน่ที่จะสละบางสิ่งบางอย่างทิ้ง เขียนมันออกมา และ/หรือพูดออกมาดังๆ แสดงความรู้สึกเจ็บปวด และ/หรือออกมารับผิดชอบ หากว่ามีบางสิ่งที่คุณต้องการบอกกับใครสักคน จงพูดมันออกมา ถึงแม้สิ่งที่คุณต้องการจะพูดคือคำว่า “ฉันขอโทษ” ให้อภัยตนเองและผู้อื่น ทุกคนล้วนทำพลาดได้ ให้คุณพยายามจำสิ่งนี้ไว้ ไม่มีใครหรอกที่สมบูรณ์แบบ และทุกคนต่างสมควรได้รับโอกาสอีกครั้ง (คุณเองก็ด้วย) ให้แน่ใจว่าผู้คนในชีวิตของคุณต่างเป็นคนคิดบวกและมีความสนับสนุนส่งเสริม ให้คุณแวดล้อมตัวเองด้วยคนที่พึ่งพาได้ หากคนรอบตัวคุณชอบนินทา ช่างบ่น หรือสร้างปัญหา คุณอาจต้องเริ่มตีตัวออกห่างคนเหล่านี้ มองหาโอกาสเข้าสังคมที่มีคนคิดบวก เช่น ในคลาสเรียนโยคะ หรือกลุ่มผู้ชื่นชอบการปีนเขา เวลาที่คุณเชื่อว่าคุณรู้อยู่แล้วว่าอะไรจะเกิดขึ้น คุณจะหยุดสังเกตสิ่งที่มันกำลังเกิดขึ้นจริงๆ คุณจะแสดงท่าที่ตามสิ่งที่คุณคิดมากกว่าสิ่งที่เกิดขึ้นตรงหน้า เมื่อคุณเชื่อว่าคุณรู้ว่าอีกฝ่ายคิดอะไร คุณจะหยุดฟังเขาเหล่านั้น สิ่งนี้อาจก่อให้เกิดความเจ็บปวด และความบาดหมางรุนแรงกว่าที่ควรจะเป็น แทนที่จะตัดสินคนอื่นโดยไม่คิด ให้พยายามฟังและสังเกตสิ่งต่างๆ อย่างตั้งใจ หลายครั้ง เราทำสิ่งที่กดความรู้สึกตัวเองก็เพื่อเลี่ยงความเศร้าเสียใจ แต่ความรู้สึกเช่นนี้ก็มีข้อดีของมันอยู่ มันทำให้เรารู้สึกว่าเรายังมีชีวิตอยู่ อันที่จริง ความเศร้าเสียใจสามารถช่วยฟื้นฟูพลังให้เราได้อย่างมาก ซึ่งผลดังกล่าวนี้จะช่วยเพิ่มความสามารถที่จะมีความสุขให้กับคนเราได้ด้วย  ยามที่ความรู้สึกไม่ดีๆ เกิดขึ้น จงใส่ใจความรู้สึกเหล่านั้น และจัดการกับความรู้สึกที่เกิดขึ้นโดยการเขียนมันออกมา หรือคุยกับใครสักคน สุภาษิตโปแลนด์กล่าวไว้ว่า “ถ้าไม่ใช่เรื่องของฉัน ก็ไม่ใช่ปัญหาของฉัน” สุภาษิตนี้เตือนให้เราระลึกได้ว่า เราไม่จำเป็นต้องไปยุ่งเกี่ยวกับเรื่องวุ่นๆ ของคนอื่น เรื่องวุ่นวายและปัญหาเหล่านั้นอาจทำให้คุณยิ่งรู้สึกไม่ดีมากขึ้น  พยายามอย่าไปแทรกกลางระหว่างปัญหาของผู้อื่น เลี่ยงการนินทา! อย่าพูดถึงคนอื่นลับหลัง  อย่าให้ใครดึงคุณมาอยู่ในวงสนทนาเหล่านั้น หรือมากดดันให้คุณเลือกข้าง พยายามเคารพเพื่อนร่วมโลก และมีปฏิสัมพันธ์กับพวกเขาด้วยวิธีที่ดีและอ่อนโยน ไม่เพียงแต่มันจะช่วยให้คุณรู้สึกดีขึ้น แต่ยังช่วยดึงดูดบรรดาคนคิดบวกให้เข้าหาคุณด้วย นักวิทยาศาสตร์ได้พิสูจน์แล้วว่า เมื่อใดที่เราพยายามมีความคิดดีๆ (แม้ในยามที่เราไม่ได้รู้สึกมีความสุข) ความสุขจะกลับคืนสู่ตัวเราได้อย่างรวดเร็วมาก
เลิกเป็นคนใฝ่หาความสมบูรณ์แบบ. ทำสิ่งที่ช่วยให้คุณได้ออกจากจุดที่ตนเองสบายบ้าง. ลดจังหวะชีวิตให้ช้าลงและใส่ใจสิ่งรอบตัว. เลิกสร้างกฎ. อนุญาตให้ตนเองได้หัวเราะและเล่นสนุก. สนใจสิ่งที่ดีๆ ในชีวิตของคุณ. ระบุความคิดด้านลบ. พุ่งความสนใจไปที่ความคิดบวก. ฝึกมองโลกในแง่ดี. พยายามทำให้ “เสียงวิจารณ์ในตัวคุณ” เงียบเสีย. อย่าจมปลักอยู่กับอดีต. ให้ตัวเองแวดล้อมด้วยคนคิดบวก. เลี่ยงการด่วนสรุป. อย่าหลีกหนีความรู้สึกตนเอง. ยุ่งแต่เรื่องของตัวเอง. อย่าร้าย!
https://www.wikihow.com/Improve-Your-Outlook-on-Life https://www.wikihow.com/Improve-Your-Outlook-on-Life https://www.wikihow.com/Improve-Your-Outlook-on-Life
Reframing Your Perspective Changing the Way You Speak to Yourself Working on Your Relationships